polyglot-tagger/wikipedia-language-snippets-filtered huggingface dataset:
ఈమె 1965 లో ‘జీవయాత్ర’ పేరుతో మొదటి నవల వ్రాసింది. ఈమె దాదాపు 150 కథలు, 72 నవలలు, 2 నాటికలు, 10 ఏకాంకికలు రచించింది. వీనిలో 10 నవలలు సినిమాలుగా రూపొందాయి. తెలుగునాట నవలల్ని విశేషంగా చదివింపచేసే ఆలవాటు చేసిన రచయితల్లో మాదిరెడ్డి సులోచన ఒకరు. ఆనాడు కాల్పనిక ప్రభావంతో రచనలు చేసిన వారిలో ఈమె ఒకరు. ఊహజనిత చిత్రణ కంటే వాస్తవిక జీవిత చిత్రణకు ప్రయత్నించింది. ప్రేమలు, పెళ్ళిళ్ళు కంటే కుటుంబ జీవితానికి ప్రాధాన్యం ఇచ్చింది. ఉత్తమ ఉపాధ్యాయిని, ఉత్తమ కథా రచయిత్రి అవార్డులు పొందింది.
మాదిరెడ్డి సులోచన, 1935లో రంగారెడ్డి జిల్లా లోని శంషాబాద్ గ్రామంలో జన్మించింది. హైదరాబాదులోని బి.వి.ఆర్.రెడ్డి మహిళాకళాశాలలో బి.ఎస్సీ చదివింది. ఉస్మానియా విశ్వవిద్యాలయం నుండి ఎం.ఎ., ఎం.యిడి. చేసింది.
సెయింట్ జాన్స్ ఉన్నత పాఠశాలలో రసాయనశాస్త్రం బోధించింది. భర్తతో బాటు ఇధియోపియా, జాంబియా దేశాలకు వెళ్లి అక్కడ కూడా ఉపాధ్యాయినిగా పనిచేసింది.
త్రిశూల పర్వతంపై ఇక్కడి ఆలయం ఉంది. సమీపంలో విభూతి గనులు కూడా ఉన్నాయి. ఈ శివలింగానికి ప్రతి సోమవారం భక్తులు వచ్చి అభిసేకాలు చేయించుకుంటారు.అలాగే ప్రతీ ఏటా కార్తీమాసం తో పాటు మహాశివరాత్రి పర్వదినాన్న పూజా కార్యక్రమాలు అత్యంత ఘనంగా జరుపుతుంటారు. ఆయా పర్వదినాల్లో లక్షలాదిమంది ఉత్సవాల్లో భక్తులతో కోలాహలంగా ఉంటుంది. జిల్లాలోని ఇతర దూర ప్రాంతాల నుండి సైతం లక్షలాదిమంది భక్తులు బ్రహ్మలింగేశ్వరస్వామిని దర్శించుకుని పునీతులవుతారు. ఉత్తర వాహినిలో స్నానం ఆచరించడం సర్వ పాప పరిహారంగా భక్తులు భావిస్తారు. బ్రహ్మలింగేశ్వరస్వామి ఆలయం పూర్తిగా రాతితోనే నిర్మితమైంది. రాతి స్తంభాలు , పై కప్పులు సైతం రాతితోనే నిర్మించారు.ఈ దేవాలయాన్ని దేవాదాయ శాఖ ఆధీనంలోనే కొనసాగుతుంది. దేవాలయానికి గల ఆస్తులతోనే నిత్య ధూప, దీప, నైవేధ్యాలను సమకూర్చుతున్నారు. ఇక్కడకు వచ్చే భక్తులు తమకు తోచిన రీతిలో కానుకలు సమర్పించుకుంటారు. బ్రహ్మలింగేశ్వరస్వామికి ప్రత్యేక పూజలు, అభిషేకాలు రుద్రాభిషేకాలు, ఏకవారాభిషేకాలు నిర్వహిస్తున్నట్లు ఆలయ అర్చకులు తెలిపారు.
లోక కళ్యాణార్ధం తలపెట్టిన యజ్ఞానికి శివారాధన నిమిత్తం బలిచక్రవర్తి బ్రహ్మను ప్రార్ధించి శివలింగాన్ని భువికి రప్పించారు. కృతయుగంలో జరిగిన ఈసంఘటనతో ఈ ప్రాంతానికి చరిత్రలో స్థానం లభించింది. అందుకే ఈప్రాంత బలిఘట్టంగా పేరుగాంచింది. తదుపరి హిందూ మహారాజు శివునికి నిత్యం పూజలు చేసేవాడని, ఒక సందర్భంలో శివార్చనకు నీరు లేకపోవడంతో విష్ణుమూర్తి కోసం తపస్సు చేయగా వరాహావతారంలో దర్శనం ఇచ్చిన ఆయన నీటిని సమకూర్చడంతో ఈ ప్రాంతంలో ప్రవహించే నదికి వరాహానది అని పేరువచ్చింది. ఈనది ఉత్తర దిక్కుగా ప్రవహించడంతో ఉత్తరవాహినిగానూ, ఈ ప్రాంతం దక్షిణ కాశీగానూ చరిత్రలో నిలిచింది. బ్రహ్మచే ప్రతిష్టింపబడిన ఈశివలింగానికి ప్రతీ ఏటా మహాశివరాత్రి పర్వదినాన్న పూజా కార్యక్రమాలు అత్యంత ఘనంగా జరుగుతాయి.
బలి చక్రవర్తి తపస్సుకు మెచ్చి బ్రహ్మ ఇక్కడ శివలింగం స్థాపించినట్లు దీంతో బ్రహ్మలింగేశ్వర స్వామి ఆలయంగా ప్రసిద్ధి చెందినట్లు కథనం. ఆలయానికి సమీపంలో వరహానది ఉత్తర వాహినిగా పేరుపొంది విష్ణుదేవుని ప్రసాదంగా వినుతి కెక్కింది. హిరాణ్యాక్షుని వెంటాడుతూ విష్ణువు వరాహారూపంలో భూమిని చేరుకుని పయనించడం వల్ల ఆ సమయంలో బలిచక్రవర్తి తపస్సుకు మెచ్చి బ్రహ్మ ప్రసాదించిన శివలింగానికి అభిషేకం నిమిత్తం నీరు కావాలని విష్ణుమూర్తిని కోరగా వరాహా రూపంలో ఉన్న విష్ణు ఈ మార్గం గుండా నదిని ఏర్పరడటంతో వరహానదిగా పేరుగాంచినట్లు చెబుతున్నారు.
బ్రహ్మలింగేశ్వరస్వామి ఆలయం పూర్తిగా రాతితోనే నిర్మితమైంది. రాతి స్తంభాలు , పై కప్పులు సైతం రాతితోనే నిర్మించారు. వేల సంవత్సరాల క్రితమే ఈదేవాలయం పూర్తి స్థాయిలో నిర్మితమైనట్లు స్థానికులు చెబుతుంటారు. ఈ దేవాలయాన్ని దేవాదాయ శాఖ ఆధీనంలో కొనసాగుతుంది.
బ్రహ్మలింగేశ్వర ఆలయం విశాఖ జిల్లా నర్సీపట్నానికి మూడు కిలోమీటర్ల దూరంలోని బలిఘట్టంలో శివాలయం. ఇది 16వ శతాబ్దంలో చోళులు నిర్మించినది. ఈశ్వరుడు పశ్చిమ ముఖంగా ఉండి పక్కన ఉన్న వరహానది ఉత్తరంగా ప్రవహించడం వల్ల దక్షిణకాశీగా ఈ క్షేత్రం గుర్తింపు పొందింది.
మహాశివరాత్రి మూడు రోజుల పాటు ఆలయంలో శివునికి ప్రత్యేక పూజలు, అభిషేకాలు నిర్వహిస్తారు. అలాగే రుద్రాభిషేకాలు, ఏకవారాభిషేకాలు కూడానిర్వహిస్తారు.
బ్రహ్మలింగేశ్వర స్వామి ఆలయం బ్రహ్మచే ప్రతిష్టింపబడిన శివలింగం కలిగిన ఆలయం. అందువల్ల ఈ ఆలయం చారిత్రక ప్రసిద్ధి చెందింది.
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్ ఉంది. పబ్లిక్ ఫోన్ ఆఫీసు గ్రామానికి 5 కి.మీ. లోపు దూరంలో ఉంది. మొబైల్ ఫోన్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. వ్యవసాయం కొరకు వాడేందుకు గ్రామంలో ట్రాక్టర్లున్నాయి.
రైల్వే స్టేషన్, ఆటో సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది. ప్రధాన జిల్లా రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది.
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉంది. బాలబడి ఉంగుటూరులోను, మాధ్యమిక పాఠశాల తరిగొప్పులలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల గన్నవరంలోను, ఇంజనీరింగ్ కళాశాల విజయవాడలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ విజయవాడలో ఉన్నాయి.
సమీప వృత్తి విద్యా శిక్షణ పాఠశాల గన్నవరంలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విజయవాడలోనూ ఉన్నాయి.
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం ఉంది. ఇంటింటికీ తిరిగి వ్యర్థాలను సేకరించే వ్యవస్థ ఉంది. సామాజిక బయోగ్యాస్ ఉత్పాదక వ్యవస్థ లేదు. అయినా
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. త్రాగుటకు ఉపయోగం లేని నీరు. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
ఇత్యాదిపద్యములనేకములు సులక్షణసారములో నుదాహరింపబడి యుండుటచేత నీయాదవామాత్యకవి 1620 వ సంవత్సరమునకు బూర్వపువాడనిమాత్రము నిశ్చయముగా జెప్పవచ్చును. ఇష్టదైవము తన్నుద్దేశించి పలికినట్లుగా గవి చంద్రహాసవిలాసములో నిట్లు వ్రాసి కొనియున్నాడు.
ఇతడు చంద్రహాసవిలాస మను కావ్యమును పూర్వోత్తర భాగములుగా రచియించెను. ఈతనికాల మెప్పుడో తెలియలేదుగాని లక్షణ శిరోమణి యనునామాంతరము గల యాదవామాత్యఛందములోని,
శ్రీ వైష్ణవ సంప్రదాయములో శ్రీ మద్రామనుజుల తరువాత వీరి అపరావతారముగా కీర్తించబడిన మణవాళమహమునులు అనే ఆచార్యులు వీరు ఒక పీఠం స్థాపించారు. ఆ పీఠాధిపతి జీయార్ వానమామలై జీయర్ గా ప్రసిద్ధి చెందారు. ఈ మణవాళ మహామునులు 13వ శతాబ్ది లో ధరించిన ఉంగరము ఈ జీయర్ మఠం లో ఇప్పటికినీ ఉన్నది. తుల మాసములో అంటే నవంబర్ నెలలో వచ్చే మూల నక్షత్రము నాడు శ్రీ మణవాల మహామునులు అవతరించారు. ఆ రోజు వానమామలై జీయర్ ఆ ఉంగరాన్ని ధరించి భక్తులకు తీర్థమును ఇస్తారు. సాధరణంగా వైష్ణవ ఆలయాలలో నమ్మాళ్వార్‌లకు ప్రత్యేకముగా ఆలయము ఉంటుంది కానీ ఇక్కడ ప్రత్యేక ఆలయమే కాదు ఉత్సవ విగ్రహము కూడా లేదు. శ్రీ స్వామి వారి పాదుకలతోనే నమ్మాళ్వార్ల విగ్రహము దర్శనమిస్తుంది. అంటే నమ్మాళ్వార్ భగవంతునికి పాదుకా స్థానీయులన్నమాట. వారి పేరు మీదనే శ్రీహరి పాదుకులకు శఠారి అని పేరు వచ్చింది.
సిరీవరమంగై. ఈ మూడు క్షేత్రములు అమ్మవారి పేరుమీద నే పిలువబడుతాయి. ఇచ్చట విశ్వరూప దర్శనం మొదట మణవాల మాముని వారిది జరుగును తరువాత మూలవర్ విశ్వరూప దర్శనము. ఇచ్చట విశ్వరూప దర్శనము కొరకు ఆవు, ఏనుగును తెచ్చే ఆచారము లేదు. హారతియే ఇచ్చుదురు.
స్థల పురాణము: ఈ క్షేత్రము లో విష్ణుమూర్తి బ్రహ్మను , ఇంద్రుడును , బ్రిగు మహర్షిని , మర్కెండేయుడు ని అనుగ్రహించెను. ఊర్వశి-తిలోత్తమ ఈ క్షేత్రము లో పెరుమాళ్ ని సేవించుకొన్నారు అందుకే వారి విగ్రహము లు గర్భ గుడి లో స్వామికి వింజామర సేవతో ఉన్నారు. బ్రిగు మహర్షి, మార్ఖెండేయ మహర్షి. సూర్య చంద్ర,. విశ్వక్షేనుడు విగ్రహములు కూడా కొలువై ఉన్నాయి.
విశేషము: మూలవిరాట్టు కు ప్రతి దినము తైలాభిషేకం జరుగును. తైలాభిషేకము 6 పడిస్ నువ్వుల నూని + చందనం నూని. తైలాభిషేకము అయిన పిమ్మట ఈ నూని ని ఇక్కడ గల బావి లో పోసెదరు. ఈ నూనిని తీర్థము గా సేవించవలెను. ఈ నూని విశేషమైన ఔషధ గుణములతో ఉన్నది. అందువలన ఈ నూని ఔషధము లాగ వాడినచో సర్వ రోగములు నివారించబడునని నమ్మకము.
ఈ క్షేత్రము లో శఠారిపై నమ్మాళ్వార్ ప్రతిమ ఉండును. అందుకే ఆయనని శటగోపన్ అని అందురు. ఇచ్చట శఠారి పై నమ్మాళ్వార్ ప్రతిమ ఉన్న శఠారి తోనే భక్తులను దీవించెదరు. ఇంకే క్షేత్రము లోనూ శఠారి పై నమ్మాళ్వార్ ల ప్రతిమ లేదు.
శ్రీ వైష్ణవ సాంప్రదాయానికి అందునా ముఖ్యముగ తెంకలయి సంప్రయదాయానికి ప్రధానమయిన క్షేత్రము. ఇక్కడుండే వానమామలై మఠం విశ్వవిఖ్యాతమయినది. భగవానుడు స్వయముగా వెలిసిన ఎనిమిది క్షేత్రములలో ఇది ఒకటి.
సాధారణముగా స్వామి శ్రీ దేవి భూదేవిలతో కలసి ఉండటము కద్దు కానీ ఈ క్షేత్రములో శ్రీ,భూదేవేరులతో పాటు నీలా దేవి కూడా ఉంటారు. గరుడాళ్వార్ ఉత్సవ విగ్రహము మనోహరముగా నుండును. చూడవలెను.
మూలవిరాట్ట్: తోటాద్రి నాథన్ భూదేవి శ్రీదేవి సమేతము. తిరుక్కోలము: వీట్రిరుంధ క్కోలము ఆదిశేషుడు తో తిరుముగము: తూర్పు.
ఈ గ్రంథాలయం బ్రిటీషు సామ్రాజ్యంలోని మద్రాసు ప్రెసిడెన్సీ లోని మద్రాసులో 1860 లో కెప్టెన్ జెస్సీ మెడ్చెల్ మద్రాసు మ్యూజియానికి అనుబంధంగా చిన్న గ్రంథాలయంగా ప్రారంభించబడింది. హిల్లీబరీ కళాశాల గ్రంథాలయములో అధికంగా ఉన్న వందలాది పుస్తకాలను మద్రాసు ప్రభుత్వం మద్రాసు మ్యూజియం నకు అప్పగించింది. బ్రిటిష్ మ్యూజియం లైబ్రరీ మద్రసు మ్యూజియం నకు అనుబంధంగా 1890 వరకు ఉంది. ఉచిత పబ్లిక్ గ్రంథాలయం అవసరమైనప్పుడు మద్రాసు ప్రభుత్వం లోని లార్డ్ కన్నెమర 22 మార్చి, 1890 లో ఈ గ్రంథాలయాన్ని స్థాపించాడు. ఈ గ్రంథాలయం 1896 లో ప్రారంభించబడింది. దానికి అప్పతి గవర్నర్ కొన్నెమరా పేరు పెట్టబడింది. ఈ గ్రంథాలయం 1948 లో మద్రాసు పబ్లిక్ లైబ్రరీల చట్టం 1948 ప్రకారం కేంద్ర గ్రంథాలయంగా మారినది. ఈ గ్రంథాలయం ఆసియాలోని అతీ పెద్ద గ్రంథాలయాలలో ఒకటి.
కొన్నెమరా పబ్లిక్ లైబ్రరీ భారతదేశం లోని తమిళనాడు రాష్ట్రం లోని చెన్నై పట్టణం లోని ఎగ్మూరు ప్రాంతంలో ఉంది. ఇది భారత దేశంలో ప్రచురితమైన అన్ని పుస్తకాలు, వార్తా పత్రికలను భద్రపరిచే నాలుగు గ్రంథాలయాలలో ఒకటి. దీనిని 1890 లో స్థాపించారు. ఈ గ్రంథాలయంలో శతాబ్దాల పాత ప్రచురణలు, భారత దేశంలోని ప్రసిద్ధ పుస్తకాల సేకరణ కలిగి యున్నది. ఇది యునైటెడ్ నేషన్స్ దిపోసిటరీ లైబ్రరీకి కూడా తన సేవలందిస్తుంది.
విన్సెంట్ 1928 లో మద్రాసు ప్రెసిడెన్సీ లోని కాలికట్లో జన్మించారు. ఆయన జెమిని స్టుడియోస్ కు అనుసంధానమైన ఛాయాగ్రాహకుడు కమల్ ఘోష్ వద్ద శిక్షణ పొందాడు. ఆయన తన ప్రస్థానాన్ని తమిళ సినిమాతో ప్రారంభించారు. ఆయన శివాజీ గణేషన్ నటించిన చిత్రం"ఉత్తమ పుత్తిరన్"తో ప్రసిద్ధుడైనాడు. ఆయన సి.వి.శ్రీధర్ తో కలసి "కళ్యాణ పరిసు", "నెంజిల్ ఆర్ ఆలయం", "కాధలిక్క నేరమిల్లై", "సుమైతాంగి", "దెన్ నిలవి" సినిమాలను చేసారు. అప్పుడు ఆయన మలయాళం, తెలుగు చలనచిత్రాలలో మంచి విజయాలను సాధించారు. ఆయన హిందీ చలన చిత్రాలతో పాటు దక్షిణ భారతదేశంలో మంచి గుర్తింపును పొందారు. ఆ కాలంలో భారతీయ సినిమా ఛాయాగ్రాహకత్వం శైశవ దశలో ఉన్నప్పుడు ఆయన వివిధ ప్రదేశాలు, కోణాలలో కెమేరాతో అనేక ప్రయోగాలు చేసాడు. అంతకు పూర్వం దక్షిణ భారతదేశంలోని చలన చిత్రాలలో లేనివిధంగా వినూత్నంగా ఛాయాగ్రాహకత్వం చేసారాయన. 2003 లో ఇండియన్ సొసైటీ ఆఫ్ సినిమాటోగ్రాఫెర్స్ ఆయనకు కె.కె.మహాజన్, వి.కె.మూర్తిలతో పాటు గౌరవ సభ్యత్వం యిచ్చారు.
1953లో 'చండీ రాణి' చిత్రానికి గెస్ట్ సినిమాటోగ్రాఫర్ గా చేశారు విన్సెంట్. పూర్తి స్థాయి సినిమాటోగ్రాఫర్గా 'బ్రతుకు తెరువు', బక్త ప్రహ్లాద, అమర దీపం, పెళ్ళి కానుక, కుల గోత్రాలు, ప్రేమ నగర్, లేత మనసులు, అడవి రాముడు, నారీ నారీ నడుమ మురారి, మేజర్ చంద్రకాంత్, బొబ్బిలి సింహం, సాహస వీరుడు సాగరకన్య, అన్నమయ్య. ఇలా వంద చిత్రాలకు పైగా విన్సెంట్ కెమెరా కనువిందు చేసింది. నలుపు-తెలుపు చిత్రాలు, రంగుల చిత్రాలకూ ఛాయాగ్రాహకుడిగా వ్యవహరించి, చిత్రసీమలో ఓ ప్రత్యేక స్థానాన్ని సంపాదించుకున్నారు.
ఎ. విన్సెంట్ సినిమా ఛాయాగ్రాహకుడు. కేరళకు చెందిన విన్సెంట్ తెలుగు, తమిళ, మలయాళ భాషల చిత్రాలతో పాటు హిందీ చిత్రాలకు కూడా ఛాయగ్రాహకుడిగా వ్యవహరించారు. అలాగే, 30 చిత్రాలకు దర్శకత్వం వహించారు. ఆయన ఫిల్మ్‌ఫేర్ ఉత్తమ సినిమా ఛాయాగ్రాహకునిగా "ప్రేమ్‌నగర్" సినిమాకు అవార్డు అందుకున్నారు. ఆయన చివరి మలయాళం చిత్రం 1985లో విడుదలైన 3డి చిత్రం "పౌర్ణమి రావిల్"
ఆయన సుమారు 30 చిత్రాలకు దర్శకత్వం వహించారు. వీటిలో అధిక భాగం మలయాళ భాషా చిత్రాలే. ఆయన మొదటి సారి దర్శకత్వం వహించిన మలయాళ సినిమా 1965 లో విడుదలైన "భార్గవి నిలయం". ఇది మలయాళ సినిమా చరిత్రలో విజయాన్ని సాధించింది.
నేను యువతుల ప్రతినిధిగా నిలబడదలచుకొన్నాను. వరకట్న జాడ్యం ఈ దేశానికే, ఆ మాటకొస్తే ఈ ప్రపంచానికే మాయని మచ్చ.) వివాహం
19 నవంబరు 2003 లో నిషా, అశ్విన్ శర్మ అనే కంప్యూటర్ ఇంజినీరుని కేవలం 75 మంది అతిథులతో నోయిడా లోనే వివాహమాడినది. ఒక బంగారు నెక్ల్సెస్ ని మాత్రం నిషా తండ్రి దేవ దత్ బహూకరించారు. వివాహ విషయం గురించి ముందే తెలుసుకొన్న మునీష్, రాయ్ లు నిషా చట్టపరంగా తమతమ భార్య అని, ఈ వివాహాన్ని ఆపు చేయమని న్యాయస్థానానికి విన్నవించుకొన్నారు. నిషా తల్లిదండ్రులు ఆ రోజు సాయంత్రం జరగవలసిన వివాహాన్ని చట్టపరమైన ఇబ్బందుల బారిన పడకుండా ఉండటానికి తెల్లవారు ఝామున గం. 3 కే అవగొట్టారు. ఈ సందర్భంగా దేవ దత్ శర్మ "తన కుమార్తెకి వివాహం జరిపించటమే ప్రతి తండ్రి ప్రథమ కర్తవ్యం. దానిని నిర్వర్తించగలిగినందుకు నాకు సంతోషంగా ఉంది" అని వ్యాఖ్యానించారు. తమకి ఎటువంటి కోర్టు నోటీసులు అందలేదని చట్టం ఏ విధమైన నిర్ణయం తీసుకొన్నా, నిషా కున్న కోట్లాది అభిమానులు ఆమె వైవాహిక జీవితం సుఖసంతోషాలతో నిండాలని కోరుకొంటున్నారు.
కుమార్తె వివాహం కోసం 10 సంవత్సరాలుగా శర్మ దాచుకొన్న ధనంతో ఈ కానుకలని కొన్నారు. వరుడు ఊరేగింపుతో కళ్యాణ వేదికకి చేరుకొన్నాడు. శుభముహూర్తం కాసేపట్లో ఉండగనే వరుడి తల్లి రూ.12 లక్షల అదనపు కట్నాన్ని కోరినది అని ఆరోపణ. అప్పటికే 2000 మంది అతిథులు కళ్యాణ వేదికకి చేరుకొన్నారు. తన సోదరుని ద్వారా, తమ కుటుంబం, వరుని కుటుంబం మధ్య స్వల్ప ఘర్షణ చోటు చేసుకొన్నదని, వారి కుటుంభాల మధ్య వాగ్వాదం నడుస్తోన్నదని నిషా తెలుసుకోగనే ఆమె పోలీసులకి కబురు పంపినది. ఊరేగింపు వెనక్కి పంపబడింది. ఆ తర్వాతి రోజే వికాస్ పురి లోని తన స్వగృహం లోనే మునీష్ ని పోలీసులు అదుపులోకి తీసుకొన్నారు. పరారీలో ఉన్న ఇతర బంధువుల కోసం గాలించారు. మునీష్ తల్లి విద్యా దలాల్ ని 15 మే న పోలీసులు అదుపులోకి తీసుకొన్నారు.
నిషా శర్మ వరకట్న వేధింపు వ్యాజ్యం నిషా శర్మ అనే యువతి తనకి కాబోయే భర్త అయిన మునీష్ దలాల్, వివాహ సమయంలో వరకట్న వేధింపులకి గురిచేశాడని అతనిపై, అతని కుటుంబ సభ్యుల పై 2003 లో ఆమె నమోదు చేసిన వ్యాజ్యం. దేశీయ ప్రసార మాధ్యమాలలోనే కాక అంతర్జాతీయ ప్రసార మాధ్యమాలలో కూడా ఈ వ్యాజ్యానికి సంబంధించిన ప్రసారాలు జరిగాయి. నిశా శర్మ ప్రపంచవ్యాప్తంగా యువతుల ప్రతినిధిగా , ఆదర్శ యువతిగా , ఉక్కు మహిళగా చిత్రీకరించబడింది. 2012 లో ఈ వ్యాజ్యంలో అందరు ముద్దాయిల (వరుడు మునీష్ దలాల్, వరుడి తల్లి విద్యా దలాల్, వరుడి మేనత్త సావిత్రి శర్మ, వధువు ప్రియుడు నవనీత్ రాయ్) నిర్దోషత్వం ఋజువు కావటంతో ఈ వ్యాజ్యం ముగిసినది.
మునీష్ తల్లిని అదుపులోకి తీసుకోవటంతో జాతీయ అంతర్జాతీయ ప్రసార మాధ్యమాలు రంగంలోకి దిగాయి. పలు వార్తాపత్రికలలో ఈ వార్త మొదటి పేజీలో ప్రచురించబడింది. దేశవ్యాప్తంగా, అంతర్జాతీయంగా నిషాని వివాహమాడటానికి పలువురు యువకులు ముందుకు వచ్చారు. ఆమెతో ముఖాముఖి కోసం పలువురు ఆమె ఇంటి ముంగిట వాలారు. స్త్రీ హక్కుల కార్యకర్తలు, ఇరుగు-పొరుగు వారు, ఇతర శ్రేయోభిలాషులు ఆమెని అభినందించారు. ఒక రాజకీయ పార్టీ స్థానిక ఎన్నికలలో ఆమెని పోటీ చేయమని ఆహ్వానించింది. తనకి ఆ ఉద్దేశం లేదని, తన విద్యాభ్యాసాన్ని కొనసాగిస్తానని, భవిష్యత్తులో తాను చేసుకోబోయే పెళ్ళి పెద్దలు కుదిర్చినదే అయి ఉండాలని తాను ఆశిస్తున్నట్లు తెలిపినది.
కొంత కాలానికి నిషా సహ విద్యార్థి అయిన నవనీత్ రాయ్ నిషాతో తనకి గడచిన ఐదేళ్ళుగా సంబంధమున్నదని, వారు రహస్యంగా పెళ్ళి కూడా చేసుకొన్నాడని ముందుకు వచ్చాడు. దేవ దత్ కుటుంబానికి మచ్చ తేవటానికే రాయ్ అబద్ధాలు చెబుతున్నారని నిషా తండ్రి వాపోయారు. తొలుత నిషా రాయ్ ని ఇష్టపడినది వాస్తవమేనని, కానీ రాయ్ నిరుద్యోగి కావటంతో ఈ వివాహంతో తన జీవితాన్ని స్థిరపరచుకోవాలని చూస్తున్నాడని దేవ దత్ వ్యతిరేకించాడని తెలిపాడు. దీనితో నిషా రాయ్ తో సంబంధాలని రద్దు చేసుకొన్నదని, దాని తర్వాత రాయ్ నిషాతో అసభ్యంగా ప్రవర్తించాడని, అందుకు నిషా కళాశాలలో లిఖితపూర్వక ఫిర్యాదు చేయగా, అతనిని కళాశాల నుండి తొలగించారని తెలిపారు.
ఇది ఇలా ఉంటే, మరొక ప్రక్క వరుడి కుటుంబం తాము ఎటువంటి అదనపు కట్నం కోరలేదని, వరుడు ఊరేగింపుగా వచ్చినపుడు అతడిని ఆహ్వానించే దిక్కే లేకపోవటం, పైగా వధువు తండ్రే వరుని తల్లిపై దాడికి పాల్పడ్డటంతో, పోలీసులని పిలిపించింది తామే నని, వధువు కాదని తెలిపారు. ఘర్షణకి కారణం తాము కాదని, నవనీత్ రాయ్ అని వారు తెలిపారు. తన స్నేహితులతో రాయ్ కళ్యాణ వేదికకి వచ్చాడని, వధువు తల్లితో అది వరకే వారికి జరిగిన వివాహం గురించి తెలిపాడని అన్నారు. వధువు తండ్రేమో ఇవి నిరాధార నేరారోపణలని, తన ఆరోపణలకి సాక్ష్యాలుగా వీడియో రికార్డింగులు ఉన్నవని తెలిపారు.
2004 లో, ఇంకా ఈ వ్యాజ్యం విచారణ దశలోనే ఉండగా న్యూ ఢిల్లీకి చెందిన రాష్ట్ర విద్యాబోధన పరిశోధన, శిక్షణ పరిపాలక సంస్థ ఆరవ తరగతి ఆంగ్ల పాఠ్యపుస్తకంలో ఈ ఘటనని అనే పేరుతో పాఠ్యాంశంగా ప్రచురించింది. 2003లో ఒక వార్తాపత్రికలో వచ్చిన కథనం ఆధారంగా ఈ పాఠ్యాంశం రూపొందించబడింది. పెళ్ళిపందిరి నుండే వరుడిని అదుపులోకి తీసుకొన్నట్లు ఒక కార్టూనుని కూడా ఇందులో చేర్చారు. మునీష్ దీనిపై పరువునష్టం వ్యాజ్యాన్ని కూడా వేశారు.
సాఫ్టువేర్ ఇంజినీరింగ్ విద్యార్థిని అయిన 21 సంవత్సరాల నిషా శర్మని, పాఠశాలలో కంప్యూటర్ అధ్యాపకుడైన 25 సంవత్సరాల మునీష్ దలాల్ కి ఇచ్చి 2003 మార్చి 11 న నోయిడా పట్టణంలో వివాహం జరపాలని పెద్దలు నిశ్చయించారు. ఒక వార్తాపత్రికలో వరుడు కావలెను ప్రకటనకి మునీష్ స్పందించటంతో ఈ వివాహం ఖరారు అయినది. "కష్టపడే వ్యక్తిత్వం గల వాడని, తెలివైన వాడని, ఇటువంటి వాడే నాకు సరిపోతాడని అప్పట్లో నేను అనుకొన్నాను." అని తర్వాత నిషా ఒక పత్రికా ముఖాముఖిలో అన్నది.
మునీష్, అతని తల్లి విద్యా, మేనత్త సావిత్రి శర్మ ల పై నోయిడాలో వ్యాజ్యం నమోదయినది. విచారణలో భాగంగా జైలు జీవితం గడుపుతున్న మునీష్ ని ఇతర ఖైదీలు "దురాశపరుడి"గా సంబోధించటంతో అక్కడ స్వల్ప ఘర్షణ చోటు చేసుకొన్నది. దీంతో మునీష్ కి గాయాలయ్యాయి. ఈ ఘటన పై జాతీయ మానవ హక్కుల అధికార వర్గానికి వారి తరపు న్యాయవాది విజ్ఞప్తి చేసుకొన్నారు. మునీష్ తనని వివాహేతర సంబంధాలున్నాయని, తనకి ఇద్దరు భర్తలున్నారని దూషించాడు అన్న నిషా వ్యాజ్యం పై ప్రతివ్యాజ్యం వేశారు.
అంతర్జాతీయ వార్తాపత్రికలు, భారతదేశంలో వరకట్న జాడ్యం చాప క్రింద నీరు వలె ఎలా నిగూఢమై ఉన్నదో ప్రస్తావించినవి. ఇక్కడి వరకట్న వ్యవస్థ, వరకట్న వ్యతిరేక చట్టాలు, సతీ సహగమనము, భ్రూణ హత్య లని వేలెత్తి చూపినవి. మొదట అధిక కట్నానికి ఒప్పుకోవటమే తప్పు అని, తర్వాత కట్నం మొత్తం పెరిగినపుడు పెళ్ళినే రద్దు చేసుకోవటం మరొక తప్పని కొన్ని ప్రసార మాధ్యమాలు విమర్శించాయి. ఒక వాణిజ్య ప్రకటనలో దీన్ని హాస్యాస్పదంగా వాడుకోవటం జరిగింది.
అయితే, ఏ వరకట్న వేధింపులకి తాను గురైనదని నిషా శర్మ అభియోగాలు చేసినదో, అవే అభియోగాలు తన మరదలు నిషా శర్మ పై, వారి కుటుంబ సభ్యులపై 2013 లో చేసింది. స్త్రీని కాపాడటానికి రక్షణ కవచంగా రూపొందించిన చట్టాలనే దుర్వినియోగపరచి ఆయుధంగా వాడుకుంటే, ఆ ఆయుధానికి అదే స్త్రీ ఎలా బలిపశువు అవుతుందో తెలుపటానికి నిషా శర్మ ఉదంతమే ఒక కచ్చితమైన ఉదాహరణగా మిగిలిపోయింది.
నిషా శర్మ తండ్రి దేవ్ దత్ శర్మ నోయిడాలోని కారు బ్యాటరీ లని ఉత్పత్తి చేసే ఒక కార్మాగారానికి యజమాని. వరకట్నంలో భాగంగా కానుకలన్నీ రెండేసి ఇవ్వాలని ముందే నిర్ణయించబడింది. ఆ ప్రకారంగా రెండు ఫ్రిజ్ లు, రెండు ఏసీలు, రెండు వాషింగ్ మషీన్ లు, రెండు టెలివిజన్ లు, ఒక మైక్రోవేవ్ ఓవెన్, ఒక మారుతి ఎస్టీం కారుని ఇచ్చారు.;
నేను వివాహాలకి హాజరు కాను. దాదాపు అన్ని వివాహాలలోనూ వరకట్న మహమ్మారి నిగూఢమై ఉంటుంది. ఈ ఆర్థిక భారాన్ని తట్టుకోలేకనే, జన్మించబోయేది ఆడశిశువు అని తెలియగనే మన దేశంలో భ్రూణ హత్యలు జరుగుతున్నాయి
మునీష్ తల్లి విద్యా దలాల్, తను పూర్వం పనిచేసిన పాఠశాలలో ఈ పాఠ్యం బోధించబడుతోందని, తనకున్న మంచి పేరుని ఇది భ్రష్టు పట్టించినదని తెలిపినది. వారి తరపు న్యాయవాది ఢిల్లీ ప్రభుత్వాన్ని, విద్యా విభాగాన్ని చట్టపరంగా సవాలు చేస్తున్నట్లు తెలిపారు. మునీష్ తల్లికి పెన్షన్, ఇతర పదవీవిరమణ భత్యాలు అందటం లేదని న్యాయవాది వాపోయారు.
జనవరి 2004 లో నిషా, తన భర్త, సోదరుడు ప్రపంచవ్యాప్తంగా వీక్షించబడే ఓప్రా విన్ఫ్రీ షోకి ఆహ్వానించబడ్డారు. అమెరికా సంయుక్త రాష్ట్రాల లో జన్మించటం తమ అదృష్టమని ఓప్రా వీక్షకలకి తెలిపారు. "చీకటి యుగం నుండి బయటపడే హక్కు"గా ఈ ఘటనని వారు పేర్కొన్నారు.
ఔట్ లుక్ ఇండియా గడచిన మూడు సంవత్సరాలలోనే 7,000 స్త్రీల జీవితాలని వరకట్న వేధింపులు బలి తీసుకున్నాయని ఒక లెక్క వేసింది. శారీరకంగా, మానసికంగా, భావోద్వేగ పరంగా ఇలా ఎందరో అబలలు క్షోభకి గురవుతున్నారని తెలిపినది.
కమ్యూనిస్టు పార్టీలో వుంటూ కూడా వారి విధానాలు కొన్నిటిని విమర్శించేవాడు.శివాజీ పుట్టుపూర్వోత్తరాలు పరిశోధించి జేమ్స్‌ లేన్‌ అనే అమెరికన్‌ రాసిన శివాజీ-హిందూ కింగ్‌ యిన్‌ యిస్లామిక్‌ ఇండియా అనే పుస్తకం 2004లో వెలువడినపుడు యితను చాలా హింసాత్మకమైన ఆందోళన చేశాడు. పుణెలో భండార్కర్‌ ఓరియంటల్‌ రిసెర్చి ఇన్‌స్టిట్యూట్‌ అనే గొప్ప పుస్తక భాండాగారాన్ని తన అనుచరులతో కలిసి తగలబెట్టాడు.
అనే చిన్న పుస్తకాన్ని 1987లో రాశాడు. శివాజీ ముస్లిం వ్యతిరేకి కాదని, సెక్యులర్‌ భావాలు కలవాడని, మహిళలను గౌరవించాడని, రైతులకు మేలు చేసే సంస్కరణలు చేశాడని, దళితులను, వెనకబడినవారిని పెద్ద పదవుల్లో నియమించాడని, బానిసత్వం నిర్మూలించాడని నిరూపించాడు. ఈ పుస్తకం లక్షలాది కాపీలు అమ్ముడుపోయింది.
ఆయన రాజారాం కళాశాలలో చదువుతున్నపుడు ఆయన కమ్యూనిస్టు పుస్తకాలు అమ్మే రిపబ్లిక్‌ బుక్‌స్టాల్‌లోనే ఉండి పుస్తకాలను చదువుతుండేవారు. ఆయన వామపక్ష భావజాలం గల పుస్తకాలను అనేకం చదివారు. ఆయన సంయుక్త మహారాష్ట్ర ఉద్యమం, గోవా లిబరేషన్ ఉద్యమాలలో పాల్గొన్నారు. తరువాత ఆయన బి.ఎ ను పూర్తిచేసారు. ఆయన శివాజీ న్యాయ కళాశాలలో న్యాయశాస్త్ర పట్టభద్రుడైనాడు. ఆయన 1962లో సినో-ఇండియన్ వార్ సమయంలో ఆయనను చైనా సానుభూతిపరుడిగా ఉన్న కమ్యూనిస్టుగా భావించి అరెస్టు చేసారు. 1964 నుండి లేబర్‌ సమస్యలపై న్యాయవాదిగా వున్నాడు. 1964లో కమ్యూనిస్టూ పార్టీ విడిపోయినప్పుడు ఆయన మాతృ సంస్థలోనే కొనసాగాడు. తరువాత ఆయన సి.పి.ఐ పార్టీ రాష్ట్ర సెక్రటరీగానూ, జాజీయ ఎగ్జిక్యూటివ్ సభ్యునిగానూ కొనసాగారు.
ఆయన అనేక రాజకీయ, సామాజిక ఉద్యమాలను నడిపారు. ఆయన అనెక యూనియన్లకు నాయకునిగా ఉన్నారు. ఆయన స్వయంగా "శ్రామిక ప్రతిస్థాన్" అనే సంస్థను నడిపారు. ఆ సంస్థ అనెక కార్యక్రమాలను నడిపింది.కులాంతర, మతాంతర వివాహాలు చేసుకునేవారిని ఆదుకోవడానికి సంస్థ నడిపాడు. అతని ముగ్గురు పిల్లలు కులాంతర వివాహాలు చేసుకున్నారు. ఆయన పుత్రకామెష్టి యాగాన్ని వ్యతిరేకించాడు. ఆయన టోల్ టాక్సులకు వ్యతిరేకంగా ఉద్యమం నడిపారు.
సోషలిస్టు భావాలతో నెలకొల్పిన రాష్ట్ర సేవా దళ్‌ అనే సంస్థలో చేరడం వలన వారు నిర్వహించే హైస్కూలులో ఫీజు లేకుండా చదువుకోగలిగాడు. ఆ దళంలో ఆయనకు కమ్యూనిస్టు ఉద్యమంతో పరిచయం కలిగింది.కాడూ పాటిల్‌ అనే కమ్యూనిస్టు నాయకుడికి అసెంబ్లీ ఎన్నికలలో సాయపడితే అతను కొల్హాపూర్‌ తీసుకెళ్లి రాజారాం కాలేజీలో బిఏలో చేర్పించాడు. 1952 లో ఆయన కమ్యూనిస్టు పార్టీ ఆఫ్ ఇండియా లో చేరారు.
ఆయనకు ముగ్గురు పిల్లలు. కుమారుడు అనినాష్ వామపక్ష రాజకీయనాయకుడు. ఆయన చిన్న వయసులోనె మరణించాడు. పన్సారేకు ఇద్దరుకూమర్తెలు.వారు స్మిత, మేఘ. ఆయన కోడలు మేఘ పన్సారే కొల్హాపూర్ లోణి శివాజీ విశ్వవిద్యాలయంలో రష్యన్ భాషా విభాగంలో అసిస్ట్ంట్ ప్రొఫెసర్ గా యున్నారు.ఆమె కూడా సి.పి.ఐ ఉద్యమకారిణి. పన్సారే హేతువాది.
గోవింద్ పండారీనాథ్ పన్సారే అహ్మద్‌నగర్‌లో శ్రీరాంపూర్‌ తాలూకాలోని కొల్హాపూర్ గ్రామంలో నవంబర్ 26 1933 న జన్మించారు. ఆయన సహోదరులు ఐదుగురిలో ఆయన చిన్నవాడు. ఆయన తల్లి దండ్రులు హర్నాబాయి,పండరీనాథ్ లు వ్యవసాయ కూలీలుగా వుండేవారు.వాళ్ల పొలం అప్పులవాళ్ల పరమై పోయింది. తల్లి పట్టుదలతో అతను బడికి వెళ్లాడు.
ఆయన భద్రాద్రి కొత్తగూడెం జిల్లా, పినపాక మండలం, బయ్యారం నకు చెందినవారు. ఆయన చిన్నప్పటి నుండి పాటల పట్ల ఆకర్షితుడయ్యాడు. ఆరుణోదయ సాంస్కృతిక సమాఖ్య ఆద్వర్యంలో పలు పాటలు పాడి ప్రజలను ఉద్యమాలకు ఆకర్షితులను చేశారు. ఆ తరువాత కొంతకాలం ఆశ్రమ పాఠశాలల్లో కాంట్రాక్ట్ ఉద్యోగం చేస్తూ పాటమ్మ పుస్తకం రచించారు. ఈ పుస్తకాన్ని ప్రజాయుద్ధనౌక గద్దర్చే 2005 లో బయ్యారంలో ఆవిష్కరింపచేసి కళాకారునిగా, కవిగా రాష్ట్రవ్యాప్తంగా పేరును సంపాదించుకున్నారు. ఆ తరువాత ఉద్యోగాన్ని వదిలేసి తెలంగాణవ్యాప్తంగా నిర్వహించిన పలు దూం. దాం కార్యక్రమాల్లో పాల్గొన్న భిక్షపతి తన ఆట, పాటల ద్వారా ప్రత్యేకతను చాటుకున్నారు.
ఆయన "నిన్ను విడిచి ఉండలేనమ్మా .ఓ పాటమ్మ ఎన్నడూ మరచిపోనమ్మా .నా పాటమ్మ" అనే పాటను వ్రాసి తెలంగాణ ఉద్యమ ధూంధాం పాల్గొన్న ప్రతీ కార్యక్రమంలో పాడి వినిపించేవారు. నిజానికి ధూందాంలో ఈ పాట పాడకముందు తాను జిల్లా స్థాయికే పరిమితం. తర్వాత తాను తెలంగాణం. ఇట్లా మలిదశ ఉద్యమంలో తాను ఎన్ని పాటలు రాసినప్పటికీ తెలంగాణ దక్పథం, వారసత్వం, విప్లవం అన్నీ కలగలసిన ఒక పాట రాయడం, అది ధూందాం ద్వారా ప్రతి హదయాన్ని చేరుకోవడం తనకు నిజంగానే ప్రాచుర్యాన్ని ఇచ్చింది.
తెలంగాణకు ఆంధ్రా వలస పాలకులు చేస్తున్న ఆన్యాయంపై, రాష్ట్రం రావటం వల్ల జరిగే అభివృద్ధిని పాటల ద్వారా వివరించి ప్రజలను చైతన్యవంతం చేశారు. ఉద్యమం సందర్భంగా అనేకసార్లు జైలు జీవితాన్ని అనుభవించారు. ఉద్యమ సమయంలో పోలీసులు నిర్బంధించినప్పడు, పోలీసుల ఇబ్బందులపైనా పాటను రాసి ప్రశంసలు అందుకున్నారు. ఉద్యమకాలంలో భిక్షపతి సేవలను గుర్తించిన ప్రభుత్వం, సాంస్కృతిక సారథి ఉద్యోగాన్ని ఇచ్చిగౌరవించింది.
దేవరకొండ బిక్షపతి ప్రముఖ కవి, గాయకుడు. ఆయన తెలంగాణ ఉద్యమానికి ఊతమిచ్చేందుకు, సమాజాన్ని మేల్కొల్పేందుకు అనేక పాటలు రాసి పాడారు.
2014, అక్టోబరు-15న, కాటూరులో నిర్వహించిన రాష్ట్రస్థాయి కబడ్డీ అర్హత పోటీలలో, ఈ పాఠశాల విద్యార్థులు నలుగురు రాష్ట్రస్థాయి పోటీలకు ఎంపికైనారు. అండర్-17 బాలికల విభాగంలో మన్నెం వరలక్ష్మి మరియూ కర్రే మౌనిక ఎంపికైనారు. అండర్-17 జూనియర్స్ విభాగంలో బడుగు రాజేశ్వరి మరియూ పల్లేటి రాజు ఎంపికైనారు. వీరు త్వరలో అనంతపురంలో జరిగే రాష్ట్రస్థాయి పోటీలలో కృష్ణా జిల్లా తరఫున పాల్గొంటారు. ఈ పాఠశాల విద్యార్థిని అడిగిల్లి శైలజ, ప్రకాశం జిల్లా మైనంపాడులో త్వరలో నిర్వహించే రాష్ట్రస్థాయి సబ్-జూనియర్ ఖో-ఖో పోటీలలో పాల్గొనుటకు ఎంపికైనది. అక్టోబరు-2014 లో నిర్వహించిన జిల్లా స్థాయి పోటీలలో తన ప్రతిభ ప్రదర్శించి ఈమె రాష్ట్రస్థాయి పోటీలకు ఎంపికైంది.
గ్రామంలో ప్రభుత్వ ప్రాథమిక పాఠశాలలు 9, ప్రైవేటు ప్రాథమిక పాఠశాలలు మూడు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి.సమీప బాలబడి మచిలీపట్నంలో ఉంది.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల మచిలీపట్నంలో ఉన్నాయి. సమీప వైద్య కళాశాల విజయవాడలోను, మేనేజిమెంటు కళాశాల, పాలీటెక్నిక్‌లు మచిలీపట్నంలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం మచిలీపట్నంలోను, దివ్యాంగుల ప్రత్యేక పాఠశాల విజయవాడ లోనూ ఉన్నాయి.
తాళ్ళపాలెంలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది.